text: Teaterdirektør: Misbrug af hovedpinepiller førte til livsfarligt mavesår
  29 september 2017 kl. 18.08
  På en tur til Los Angeles blev Fredericia Teaters direktør ramt af et alvorligt blødende mavesår. Han så døden i øjnene, og lagde misbruget på hylden.
  Teaterdirektør Søren Møller møder TV SYD på premieredagen for musicalen om Tommy Seebach. Han er en utrolig glad og travl mand, der har glædet sig til dagen i dag.
  - Jeg har det super godt, og jeg har en forestilling, der allerede har solgt 70,000 billetter i forslag.
  Søren Møller, teaterdirektør, Fredericia Teater: "Jeg lå i sengen og kunne mærke den var helt gal. Jeg blev indlagt, og det viste sig jeg havde et alvorligt blødende mavesår."
  Men for halvandet år siden blev han alvorligt syg på en forretningsrejse til Los Angeles.
  - Jeg lå i sengen og kunne mærke den var helt gal. Jeg blev indlagt, og det viste sig jeg havde et alvorligt blødende mavesår, fortæller Søren Møller. 
  Årsagen viste sig at være et dagligt indtag af hovedpinepiller, da han dagligt havde hovedpine.: 
  -  Jeg var overforbruger af Treo i en grad, så jeg kunne være død af det, siger Søren Møller.
  Søren Møller lagde med det samme misbruget på hylden, og har ændret sin livsstil med blandt daglige løbeture. Jobbet som direktør for et succesrigt musicalteater er der ikke trappet ned på.
  